ΚΑΝΟΝΙΣΜΟΣ (ΕΟΚ) αριθ. 1034/77 ΤΟΥ ΣΥΜΒΟΥΛΙΟΥ της 17ης Μαΐου 1977 περί τροποποιήσεως του κανονισμού (ΕΟΚ) αριθ. 1035/72 "περί κοινής οργανώσεως αγοράς στον τομέα των οπωροκηπευτικών" και του κανονισμού (ΕΟΚ) αριθ. 2511/69 "περί ειδικών μέτρων βελτιώσεως της παραγωγής και της εμπορίας στον τομέα των κοινοτικών εσπεριδοειδών"

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,

την πρόταση της Επιτροπής,

τη γνώμη της Συνελεύσεως(1),

Εκτιμώντας:

ότι το άρθρο 21 παράγραφος 1 του κανονισμού (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών(2), όπως τροποποιήθηκε τελευταία από τον κανονισμό (ΕΟΚ) αριθ. 795/76(3), προβλέπει τη δυνατότητα διαθέσεως στη βιομηχανία μεταποιήσεως ορισμένων κατηγοριών προϊόντων που αποσύρονται από την αγορά, στα πλαίσια των διατάξεων του άρθρου 18, ή που αγοράζονται σύμφωνα με τις διατάξεις του άρθρου 19 του ίδιου κανονισμού- ότι ένας τέτοιος προορισμός θα πρέπει να προβλέπεται κατά κανονικό τρόπο για τα προϊόντα, για τα οποία οι λοιποί προορισμοί, που προβλέπονται από το άρθρο 21, δεν εφαρμόζονται από πρακτική ή τεχνική άποψη- ότι η κατάσταση αυτή διαπιστώνεται προς το παρόν για τα αιματόσαρκα πορτοκάλια και υπάρχει κίνδυνος να παραταθεί και κατά τις προσεχείς περιόδους εμπορίας- ότι, επί πλέον, δεδομένου ότι η παραγωγή πορτοκαλιών στην Κοινότητα είναι ελλειμματική, πρέπει να ληφθούν τα κατάλληλα μέτρα προς αποφυγή της καταστροφής εντός του δυνατού μέτρου-

ότι τα άρθρα 6 και 7 του κανονισμού (ΕΟΚ) αριθ. 2511/69 του Συμβουλίου της 9ης Δεκεμβρίου 1969 περί προβλέψεως ειδικών μέτρων βελτιώσεως της παραγωγής και της εμπορίας στον τομέα των κοινοτικών εσπεριδοειδών(4), όπως τροποποιήθηκε τελευταία από τον κανονισμό (ΕΟΚ) αριθ. 793/76(5), επέκτειναν έως το τέλος της περιόδου εμπορίας 1976/77 το ευεργέτημα της πριμοδοτήσεως εμπορίας στα λεμόνια-

ότι τα μέτρα αυτά ευνόησαν την εμπορία προϊόντων καλύτερης ποιότητος- ότι μία παρόμοια εξέλιξη πρέπει να έχει σαν επακόλουθο τη διατήρηση των μέτρων αυτών για την προσεχή περίοδο εμπορίας- ότι, επομένως, πρέπει να μη λαμβάνονται υπόψη τα έξοδα μεταφοράς κατά τον υπολογισμό της τιμής αναγωγής για τα λεμόνια,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 21 του κανονισμού (ΕΟΚ) αριθ. 1035/72 τροποποιείται ως εξής:

1. Η παράγραφος 1 εδάφιο πρώτο συμπληρώνεται από το ακόλουθο κείμενο:

"γ) για τα αιματόσαρκα πορτοκάλια, κατά τις περιόδους εμπορίας 1977/78, 1978/79 και 1979/80, η διάθεση ορισμένων κατηγοριών των προϊόντων αυτών στη βιομηχανία μεταποιήσεως, με την επιφύλαξη ότι δεν θα προκύψει από αυτήν οποιαδήποτε στρέβλωση του ανταγωνισμού για τις εν λόγω βιομηχανίες στο εσωτερικό της Κοινότητος."

2. Το κείμενο της παραγράφου 1 εδάφιο δεύτερο αντικαθίσταται από το ακόλουθο κείμενο:

"Επί πλέον, για όλα τα προϊόντα που αναφέρονται στο πρώτο εδάφιο εκτός από τα αιματόσαρκα πορτοκάλια, μέχρι το τέλος της περιόδου εμπορίας 1979/80, δύναται να αποφασίζεται, σύμφωνα με τη διαδικασία που προβλέπεται στο άρθρο 33, η διάθεση ορισμένων κατηγοριών των προϊόντων αυτών στη βιομηχανία μεταποιήσεως, με την επιφύλαξη ότι δεν θα προκύψει από αυτήν οποιαδήποτε στρέβλωση του ανταγωνισμού για τις εν λόγω βιομηχανίες στο εσωτερικό της Κοινότητος."

3. Το κείμενο της παραγράφου 3 εδάφιο δεύτερο αντικαθίσταται από το ακόλουθο κείμενο:

"Η διάθεση των προϊόντων στις βιομηχανίες ζωοτροφών ως και, μέχρι το τέλος της περιόδου εμπορίας 1979/80, η διάθεση των αιματόσαρκων πορτοκαλιών στις βιομηχανίες μεταποιήσεως πραγματοποιούνται με δημοπρασία από τον οργανισμό που ορίζεται από το ενδιαφερόμενο Κράτος Μέλος."

Άρθρο 2

Στο άρθρο 23 παράγραφος 2 εδάφιο πρώτο περίπτωση πρώτη του κανονισμού (ΕΟΚ) αριθ. 1035/72, η ημερομηνία της 31ης Μαΐου 1977 αντικαθίσταται από την ημερομηνία της 31ης Μαΐου 1978.

Άρθρο 3

Στο άρθρο 6 εδάφιο δεύτερο του κανονισμού (ΕΟΚ) αριθ. 2511/69, η ημερομηνία της 1ης Ιουνίου 1977 αντικαθίσταται από την ημερομηνία της 1ης Ιουνίου 1978.

Άρθρο 4

Ο παρών κανονισμός αρχίζει να ισχύει την επομένη από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Το άρθρο 3 εφαρμόζεται από την 30ή Απριλίου 1977.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.

Έγινε στις Βρυξέλλες, στις 17 Μαΐου 1977.

Για το Συμβούλιο

Ο Πρόεδρος

J. SILKIN

(1) ΕΕ αριθ. Α 93 της 18.4.1977, σ. 11.

(2) ΕΕ αριθ. Ν 118 της 20.5.1972, σ. 1.

(3) ΕΕ αριθ. Ν 93 της 8.4.1976, σ. 6.

(4) ΕΕ αριθ. Ν 318 της 18.12.1969, σ. 1.

(5) ΕΕ αριθ. Ν 93 της 8.4.1976, σ. 1.